Diari Oficial de la Generalitat Valenciana


Sumari del DOGV 5945, del 02-02-2009 (2009/969)

RESOLUCIÓ de 26 de gener de 2009, de la directora general d'Empreses Agroalimentàries i Desenvolupament del Medi Rural, per la qual es publiquen les ajudes concedides en la convocatòria 2008 de l'Orde de 30 d'abril de 2008, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització en destinació dels productes de la pesca i l'aqüicultura, per al període 2007-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/969


Data del document
:   26-12-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * aqüicultura
    * persona jurídica
    * persona física
    * IFOP
    * indústria pesquera
    * recurs pesquer
    * suport econòmic
    * empresa privada
    * comercialització
    * gran empresa

RESOLUCIÓ de 26 de gener de 2009, de la directora general d'Empreses Agroalimentàries i Desenvolupament del Medi Rural, per la qual es publiquen les ajudes concedides en la convocatòria 2008 de l'Orde de 30 d'abril de 2008, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització en destinació dels productes de la pesca i l'aqüicultura, per al període 2007-2013. [2009/969]
En les bases esmentades es despleguen unes ajudes que es financen amb fons FEP, i esta resolució es referix a la convocatòria instrumentada a través de la Resolució de 15 de juliol de 2008, de la Conselleria d'Agricultura, Pesca i Alimentació, per la qual es convoquen per a l'any 2008 les ajudes a les inversions en millora de les condicions de transformació i comercialització en destinació dels productes de la pesca i l'aqüicultura.
La llista de sol·licituds que, després de superar tots els controls establits, han sigut considerades aptes per a la seua valoració va ser proposada formalment a la comissió de valoració pel cap del Servici d'Indústries Agroalimentàries, amb data 16 de desembre de 2008. Les ajudes van ser adjudicades per mitjà de la Resolució de 16 de desembre de 2008, de la directora general d'Empreses Agroalimentàries i Desenvolupament del Medi Rural.
En la base catorzena de l'orde de bases esmentada s'establix que l'Àrea de Pesca, Indústries i Cooperativisme, amb la proposta de resolució de la comissió de valoració, tramitarà la proposta de resolució definitiva de la convocatòria degudament motivada.
En el punt 4 de la base esmentada es disposa que la resolució de la convocatòria serà publicada en el DOCV, i les resolucions individuals i condicions particulars notificades a cada un dels beneficiaris.
En virtut d'això, resolc:
1. Publicar les ajudes aprovades que s'especifiquen en l'annex d'esta resolució per als expedients que s'identifiquen en este, amb les quanties i les anualitats descrites, segons les puntuacions obtingudes per aplicació del barem previst en la base tretzena de l'esmentada Orde de 30 d'abril de 2008, de la Conselleria d'Agricultura, Pesca i Alimentació, i amb les condicions particulars que s'han notificat a cada beneficiari.
Estes aprovacions es desglossen en les dos fases de baremació realitzades: d'una banda, projectes de fusió i integració empresarial, i d'una altra, la resta d'expedients.
2. Publicar les ajudes denegades, ja que no són auxiliables els conceptes d'inversions previstos, per als expedients que figuren en l'annex amb l'epígraf «Denegats per inversió no elegible».
3. Publicar les denegacions perquè tenen concedides altres ajudes incompatibles (base quinzena) per als expedients que figuren en l'annex amb l'epígraf «Per altres ajudes concedides».
4. Publicar les denegacions perquè no posseïxen els requisits de beneficiari (base segona, punt 1) per als expedients que figuren en l'annex amb l'epígraf «Per no ser empresa».
5. Publicar la relació d'expedients desistits, perquè no completen la documentació sol·licitada, per als expedients que figuren en l'annex amb l'epígraf «Desistits per no completar documentació».
València, 26 de gener de 2009.- La directora general d'Empreses Agroalimentàries i Desenvolupament del Medi Rural: Amparo Montoro Blasco.